Document ID: 32003R1183

32003R1183
L 165/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1183/2003 НА КОМИСИЯТА
от 2 юли 2003 година
за изменение на Регламент (ЕО) № 1623/2000 относно определяне на подробни правила за прилагане на Регламент (ЕО) № 1493/1999 на Съвета относно общата организация на пазара на вино по отношение на пазарните механизми
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1493/1999 на Съвета от 17 май 1999 г. относно общата организация на пазара на вино (1), последно изменен с Регламент (ЕО) № 806/2003 (2), и по-специално член 33 от него,
като има предвид, че:
(1)
При дестилацията на вино за производство на алкохол за консумация, която се открива в Общността всяка година, от производителите се иска да доставят виното си за дестилиране, а дестилаторите трябва да дестилират виното преди определена дата.
(2)
Публичните складови бази в някои държави-членки са запълнени и следователно публичните органи не могат да продължават да приемат доставки на алкохол от дестилаторите, вследствие на което складовите бази на някои дестилатори също са пълни. Липсата на свободно складово пространство им пречи да приемат нови доставки на вино за дестилиране на алкохол за консумация преди крайния срок, определен в Регламент (ЕО) № 1623/2000 (3), последно изменен с Регламент (ЕО) № 625/2003 (4).
(3)
За да се избегне такава ситуация, датата, до която виното трябва да е доставено за дестилация, и датата, до която виното трябва да е дестилирано, трябва да се отложат с месец и половина.
(4)
Регламент (ЕО) № 1623/2000 следва да се измени съответно.
(5)
Посочените мерки в настоящия регламент са в съответствие със становището на Управителния комитет по виното,
ПРИЕ НАСТОЯЩИЯ РЕГЛАМЕНТ:
Член 1
Член 63а от Регламент (ЕО) № 1623/2000 се изменя, както следва:
а)
следната втора алинея се прибавя към параграф 8:
„За 2002/03 лозарска година датата в първата алинея е 31 август от следващата лозарска година.“;
б)
следната втора алинея се добавя към параграф 10:
„За 2002/03 лозарска година датата в първата алинея е 15 ноември от следващата лозарска година.“
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 юли 2003 година.

Labels: 15
17
6